Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: szervezet-átalakítás) alapján kerülhet sor.” [5/2007. (II. 27.) AB határozat, ABH 2007, 120, 126.]
Paragraph Index: 625

szervezet-átalakítás) alapján kerülhet sor.” [5/2007. (II. 27.) AB határozat, ABH 2007, 120, 126.] A jelen ügyben az Alkotmánybíróság mindenekelõtt azt hangsúlyozza, hogy a Törvény nem egyedi döntést tartalmaz a GVH jelenlegi elnökhelyettesei megbízatása megszüntetésérõl, hanem egy olyan normatív jogcímmel egészíti ki a Tpvt.-t, amely általában – a mindenkori – elnökhelyettesek jogviszonyát érinti. A Tpvt. hatályos szabályozása is lehetõvé teszi a hatéves idõtartam lerövidítését: akár objektív akár szubjektív jogcímek alkalmazása révén. A Törvény ezeket a jogcímeket bõvíti egy objektív megszûnési jogcímmel: az elnöki kinevezési idõtartam lejárta automatikusan megszünteti a mindenkori elnökhelyettesek megbízatását. Az Alkotmánybíróság ennek alapján megállapította, hogy a Törvény 1. §-ában foglalt új megbízatás-megszûnési jogcím beiktatása megfelel a normatív aktussal szemben támasztott fogalmi követelményeknek, így az önmagában visszaélésszerû jogalkotásnak nem minõsíthetõ. 2.2. Az indítványnak megfelelõen azt is vizsgálta az Alkotmánybíróság, hogy egy új megbízatás-megszûnési jogcímnek a hatálybalépéskor érvényben levõ kinevezésekre való alkalmazása a visszamenõleges hatályú jogi szabályozás tilalmába ütközik-e. A visszamenõleges hatályú jogi szabályozás tilalmával, valamint a közszolgálati jogviszony megszûnési (megszüntetési) jogcímei változásával, így azoknak a hatálybalépéskor érvényben lévõ kinevezésekre történõ alkalmazásával, az Alkotmánybíróság több alkalommal foglalkozott. A következetes alkotmánybírósági gyakorlat szerint valamely jogszabály nem csupán akkor minõsülhet az említett tilalomba ütközõnek, ha a jogszabályt a jogalkotó visszamenõlegesen léptette hatályba, hanem akkor is, ha a hatálybaléptetés nem visszamenõlegesen történt ugyan, de a jogszabály rendelkezéseit – erre irányuló kifejezett rendelkezés szerint – a jogszabály hatálybalépése elõtt létrejött jogviszonyokra is alkalmazni kell. [57/1994. (XI. 17.) AB határozat, ABH 1994, 316, 324.] Közszolgálati jogviszony megszüntetése törvényi feltételeinek megváltoztatása kapcsán az Alkotmánybíróság elvi

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes